EkBass/fiwiki-20250220-pages-articles huggingface dataset:
Joseph Almog

Joseph Almog (s. 1958 Jerusalem, Israel) on israelilaissyntyinen filosofi, joka asuu nykyisin Suomessa. Hän on ollut vuodesta 2014 lähtien Turun yliopiston filosofian professori. Tätä ennen hän asui 30 vuotta Yhdysvalloissa. ==Elämä ja teot== Joseph Almog syntyi vuonna 1958 uskonnolliseen perheeseen Jerusalemissa, Israelissa. Hän sanoo uskovansa Jumalaan yhä, mutta ei harjoita uskontoa. Lapsuudessaan Almog asui eri puolilla maailmaa, muun muassa seitsemän vuotta Pariisissa. Israelin kolmivuotisen armeijan jälkeen hän aloitti matemaattisen logiikan opinnot Oxfordin yliopistossa. Almog valmistui Oxfordista tohtoriksi vuonna 1983, minkä jälkeen hän muutti Yhdysvaltoihin filosofi David Kaplanin kutsumana. Almog oli vuosina 1983–1984 Stanfordin yliopiston ja vuodesta 1984 lähtien Kalifornian yliopiston filosofian professori opettaen matemaattista logiikkaa, metafysiikkaa, kielifilosofiaa ja filosofian historiaa. Hän kyllästyi Yhdysvaltoihin ja amerikkalaiseen filosofiaan. Almog päätyi vuonna 2014 Turun yliopiston filosofian professoriksi tavattuaan Olli Koistisen eräässä konferenssissa. ==Yksityiselämä== Almogilla on kaksi lasta. Hän asuu yliopiston lukuvuosien aikana Turussa ja kesäisin Alpeilla Italiassa. ==Lähteet== Luokka:Israelilaiset filosofit Luokka:Israelilaiset professorit Luokka:Turun yliopiston professorit Luokka:Stanfordin yliopiston professorit Luokka:Vuonna 1958 syntyneet Luokka:Elävät henkilöt
Ina Seidel

Ina Seidel (1885 Halle, Saksa – 1974 Ebenhausen, Länsi-Saksa) oli saksalainen kirjailija. Hän kirjoitti proosaa ja runoja. Hänen pääteoksensa on perinteinen kehitysromaani Toivelapsi (Das Wunschkind, 1930). Hän käsittelee teoksissaan yleensäkin lapsia, nuoria ja äitiyttä. Hän kirjoitti myös omaelämäkerran (1970) ==Suomennetut teokset== * Kotikartano: sukukertomus (Brömeshof, 1927), suom. J. A. Hollo, Helsinki: Otava 1942 Sarja: Uusia menestysromaaneja, 5 * Onnenlapsi (Das Wunschkind, 1930), suom. Lauri Hirvensalo, Porvoo: WSOY 1942 ** 2. p. 1944 alkaen nimellä Toivelapsi * Kotiinpaluu ('Lennacker, 1938), suom. Helka Varho, Porvoo: WSOY 1943 * Ruhtinatar ratsastaa (Die Fürstin reitet, 1926), suom. Helka Varho, Porvoo: WSOY 1944 ;Novelli * Kaksi lasta jotka olen tuntenut, antologiassa Maailman kovin kundi ja muita kuuluisia kertomuksia, toim. Kerttu Manninen, Helsinki: WSOY 1967 ==Lähteet== ==Aiheesta muualla== Luokka:Saksalaiset kirjailijat Luokka:Vuonna 1885 syntyneet Luokka:Vuonna 1974 kuolleet
Thomas Hudson

pienoiskuva|Thomas Hudson, Jonathan Richardsonin piirros. Thomas Hudson (1701- 26. tammikuuta 1779 Twickenham) oli englantilainen taidemaalari. Hudson teki etupäässä muotokuvia ja niitä kehuttiin omana aikanaan erittäin hyvästä näköisyydestä. Hudson opetti monia nuoria taiteilijoita ja hänen tunnetuin oppilaansa oli Joshua Reynolds. http://www.britannica.com/biography/Thomas- Hudson == Elämänvaiheita == Hudson pääsi omana aikanaan tunnetun muotokuvamaalarin, Jonathan Richardsonin oppilaaksi ja solmi avioliiton hänen tyttärensä kanssa. Hänellä oli useita ystäviä taiteilijapiireissä, kuten William Hogarth ja Francis Hayman. Hän teki opintomatkat Ranskaan ja Alankomaihin. Italiaan hän matkusti vuonna 1752 yhdessä kuvanveistäjä Louis- François Roubiliacin kanssa. http://www.npg.org.uk/collections/search/person/mp07144/thomas-hudson Hudson perusti oman ateljeen ja hänestä tuli Lontoon menestyksekkäin muotokuvamaalari. Hänen malleinaan olivat kuninkaalliset ja varakas yläluokka. Hän ei lopulta maalannut töitään kokonaan itse, vaan taustat maalasi lukuisien avustajien joukko. Aktiiviuransa Hudson lopetti 1760-luvun alussa. == Lähteet == == Aiheesta muualla == * http://artuk.org/discover/artists/hudson- thomas-17011779 * http://www.artcyclopedia.com/artists/hudson_thomas.html Luokka: Englantilaiset taidemaalarit Luokka: Vuonna 1701 syntyneet Luokka: Vuonna 1779 kuolleet Luokka:Muotokuvamaalarit
Tunis-Karthagon kansainvälinen lentoasema

Tunis-Karthagon kansainvälinen lentoasema (, ) on kansainvälinen lentoasema Tunisissa Tunisian pääkaupungissa. Se toimii Tunisair ja Nouvelairin solmukohtana. Lentoasema on Tunisian vilkkain lentoasema. Vuonna 2017 se oli Afrikan yhdeksänneksi vilkkain. Sinä vuonna lentoaseman kautta kulki 5 691 037 matkustajaa. Lentoasema valmistui vuonna 1948. Se koostuu kahdesta terminaalista. Terminaali 2 valmistui vuonna 2006, ja sitä käytetään pääosin tilauslentoihin. Lentoasema nimettiin historiallisen kaupungin Karthagon mukaan. Se sijaitsee lentoasemasta noin yhdeksän kilometriä itään. == Lähteet == == Aiheesta muualla == Tunis-Karthagon kansainvälinen lentoaseman virallinen verkkosivusto Luokka:Tunisian lentoasemat Luokka:Tunisin rakennukset ja rakennelmat
Lukudiplomi

Lukudiplomi on Suomen peruskoulun äidinkieli ja kirjallisuus -oppiaineeseen kuuluva osa, jonka sisältö on määritelty kunkin kunnan opetussuunnitelmassa. Monissa kunnissa on käytössä Lukemalla lentoon -lukudiplomi perusopetuksen 1.–6. luokilla. Lukudiplomin tavoitteena on *herättää ja ylläpitää kirjallisuuden harrastusta *antaa elämyksiä ja herättää tunteita lukijassa *tutustuttaa kirjallisuuden eri lajeihin *kartuttaa yleissivistystä. Lukudiplomi. Puistokadun päiväkotikoulu. Peda.net. Viitattu 10.9.2021. Opettaja antaa diplomien suorittamisohjeet koulussa, mutta oppilas suorittaa ne kotona. Opettaja antaa kirjalistan, josta oppilas voi valita haluamansa. Kirjat etsitään esimerkiksi kirjastosta. Lukudiplomin suorittaminen merkitään lukuvuositodistukseen. ==Lähteet== Luokka:Peruskoulu Luokka:Lukeminen
Jonathan Richardson

Jonathan Richardson (12. tammikuuta 1667 Lontoo - 28. toukokuuta 1745 Lontoo.) joskus kutsuttu myös nimellä Jonathan Richarson vanhempi oli englantilainen taidemaalari ja taidekeräilijä. Hän saavutti muotokuvamaalarina huomattavaa taloudellista menestystä. http://www.getty.edu/art/collection/artists/851/jonathan-richardson-the-elder- british-1667-1745/ Nykyään Richardsonia pidetään enemmän kirjailijana kuin kuvataiteilijana. Hänen teoksensa An Essay on the Theory of Painting joka ilmestyi vuonna 1715 on ensimmäinen englanninkielinen taideteoria. Nykyään hänet tunnetaan monista omakuvistaan. == Lähteet == == Aiheesta muualla == * http://www.askart.com/artist/Jonathan_Richardson_I/9000185/Jonathan_Richardson_I.aspx Luokka: Englantilaiset taidemaalarit Luokka: Vuonna 1667 syntyneet Luokka: Vuonna 1745 kuolleet Luokka:Muotokuvamaalarit
Sähkötähystäjä

Sähkötähystäjä (Astroscopus guttatus) on taivaantähystäjiin kuuluva kalalaji. Sitä tavataan Atlantin länsiosista. ==Koko ja ulkonäkö== Sähkötähystäjä voi kasvaa suurimmillaan 56-59 cm pitkäksi ja tyypillinen pituus on 20-46 cm. Ruumiinrakenteeltaan laji on suuripäinen ja suurisuinen ja ruumis kapenee pyrstöä kohden muistuttaen nuijaa. Kalan silmät sijaitsevat pään yläosassa ja silmien takana on sähköelin. Sähkötähystäjän rintaevät ovat suuret ja niiden tyvessä on myrkkypiikki. Laji on väriltään selästään harmahtavanruskea ja selässä ja kyljissä on valkoisia pilkkuja. Pyrstöevä on musta-valkoraitainen ja keskimmäinen musta raita ulottuu ruumiin puoliväliin. ==Levinneisyys ja elintavat== Sähkötähystäjää tavataan Yhdysvaltain itärannikolta New Yorkista Floridaan. Laji elää matalissa vesissä hiekka- tai sorapohjaan kaivautuneena. Sen ravintoa ovat kalat. Sähkötähystäjän sähköelin tuottaanoin 50 V:n jännitteen ja se käyttää sitä saaliinsa houkuttelemiseen ja ajaakseen petoja pois. Sähkötähystäjän kutuaika on touko-kesäkuussa. ==Lähteet== Luokka:Tähystäjäkalat
Vogue (tanssi)

Vogue on 1980-luvulla syntynyt, ballroom-kulttuurista peräisin oleva tanssityyli. Vogue on elehtimistä, poseerauksia ja nopeita, teräviä liikkeitä. Tanssi on saanut nimensä Vogue-lehdestä, joten siihen nimensä mukaisesti kuuluu vahvasti poseeraaminen ja erilaisilla käsiliikkeillä itsensä esittely ja kehystäminen. Voguen valtavirran tietoisuuteen toivat 1990-luvulla Madonna kappaleellaan "Vogue" sekä Paris is Burning -dokumenttielokuva. == Liikket == Yleisimpiä nykyaikaiseen, feminiiniseen vogueen kuuluvia liikkeitä ja elementtejä ovat muun muassa * Duckwalk: (suora suomennos: ankkakävely) kyykyssä eteenpäin liikkumista niin, että askeleet ovat pieniä potkuja * Catwalk: feminiininen kävelytapa, jossa eteenpäin kulkiessa jalat menevät toistensa eteen ristiin, lantio pomppii sivulta sivulle, ja kädet pyörivät jalkojen liikkeen tahdissa. * Kädet: Kädet näyttelevät isoa osaa vogue- tanssissa. Niillä kerrotaan tarinaa, kehystetään omaa kehoa, vahvistetaan liikkeitä ja lisätään voimakkuutta elekieleen. * Floorwork: (suora suomennos: lattiatyö) lattialla pyörimistä, tanssimista ja kierimistä. * Pyörähtykset and pudotukset: pyöriminen ja lattialle pudottautuminen. Yleensä osa tanssiesityksen kliimaksia. == Lähteet == Luokka:Tanssi Luokka:Seksuaali- ja sukupuolivähemmistöjen kulttuuri
Sten Selander

Nils Sten Edvard Selander (1. heinäkuuta 1891 Tukholma, Ruotsi – 8. huhtikuuta 1957 Tukholma, Ruotsi) oli ruotsalainen kirjailija, kriitikko ja kasvitieteilijä. Hän oli vuodesta 1953 Ruotsin akatemian jäsen. Selander kuvaa monissa teoksissaan ruotsalaista maisemaa. Myöhemmin hän kirjoitti runoja, joista läpimurtokokoelma oli Staden (1926). Se on poikkeuksellinen 1930-luvun ruotsalaisessa runoudessa siinä, että se kuvaa arkielämää. Kokoelma Avsked ilmestyi hänen kuolemansa jälkeen 1957. Selander muodosti yhdessä Karl Asplundin ja Gunnar Mascoll Silfverstolpen kanssa runoilijaryhmän, joka sai nimen lyyriset intimistit (de lyriska intimister).Karl Asplund – konsthistoriker, poet och samlare, Auktionsverket, viitattu 11.9.2021 ==Suomennettuja runoja== Elina Vaaran suomentamia runoja on antologiassa: Kevätsade: valikoima ruotsalaista lyriikkaa, suom. Elina Vaara ja Lauri Viljanen, Porvoo: WSOY 1926.Sten Selander, Luettelo suomennetuista runoista. Lahden kaupunginkirjaston runotietokanta. Päivitetty 3.9.2021, viitattu 10.9.2021 * Kevätsade (Vårregn) * Kuiva puu (Det torra trädet) ==Lähteet== ==Aiheesta muualla== Luokka:Ruotsin akatemian jäsenet Luokka:Ruotsalaiset kirjailijat Luokka:Ruotsalaiset kriitikot Luokka:Ruotsalaiset kasvitieteilijät Luokka:Vuonna 1891 syntyneet Luokka:Vuonna 1957 kuolleet
Etiopian tiedeakatemia

Etiopian tiedeakatemia (, lyhennys EAS; ) on vuonna 2010 perustettu kansallinen tiedeakatemia. Tiedeakatemian perustamiskokouksessa hyväksyttiin 49 jäsentä. EAS:n kotipaikka on Etiopian pääkaupunki Addis Abeba. Vuonna 2018 Etiopian tiedeakatemialla oli 175 varsinaista jäsentä, 63 liitännäisjäsentä ja yksi kunniajäsen. Liitännäisjäseniksi voidaan nimetä Etiopian ulkopuolella työskenteleviä etiopialaisia ja muiden maiden tieteentekijöitä, jotka ovat merkittävästi myötävaikuttaneet Etiopian tieteen hyväksi. ==Lähteet== Luokka:Tiedeakatemiat Luokka:Etiopian tiede ja tekniikka
Aoujeft

Aoujeft (myös Oujeft, ) on kunta ja samannimisen departementin keskus Mauritanian Adrarin alueella. Kunnassa on 3 800 asukasta (vuonna 2013, väestönlaskenta). Aoujeft on perustettu Atarista käsin 1700-luvun alussa. Sen vanha osa on lähes kokonaan hautautunut hiekkaan. Paikkakunnalla oli strateginen merkitys Ranskan siirtomaavalloituksen aikana. Lähistöllä on useita keitaita. Aoujeftin departementin pinta-ala on 26 159 neliökilometriä. Siihen kuuluvat Aoujeftin lisäksi El Medahin, Maedenin ja N’Terguentin kunnat. Departementissa oli 13 000 asukasta vuonna 2013. Vuonna 2000 asukkaita oli huomattavasti enemmän, 20 200. ==Lähteet== Luokka:Adrarin alue Luokka:Mauritanian kaupungit
Suksibaletti

Suksibaletti (myös akrohiihto tai taitohiihto, engl. ski ballet ja myöhemmin acroski), on vanha freestylehiihdon muoto, jossa kilpailijat laskevat loivaa rinnettä alas, ja tekevät musiikin tahtiin temppuja, joista olennaisena ja näyttävänä osana ovat erityisesti sauvojen varassa tehdyt voltit. Vuonna 1988 Calgaryn talviolympialaisissa sekä Albertvillen vuoden 1992 talviolympialaisissa suksibaletti oli näytöslajina, joskaan siitä ei koskaan tullut virallista olympialajia. Nykyisin suksibaletin kilpailutoiminta on lähes kokonaan loppunut. Suksibaletti oli osa 1970- ja 1980-luvun ammattimaisia freestyle-hiihtolajeja ja sitten virallista Kansainvälisen hiihtoliiton lajistoa vuoteen 2000 asti. Sitä kutsuttiin nimellä acroski vuonna 1990. Se ei ole enää osa freestylehiihdon kilpailulajeja. == Yleiskatsaus == Suksibaletti sisälsi esityskoreografian, johon kuului muun muassa käännöksiä, piruetteja, jalkojen ristimistä, sekä sauvojen avulla ja ilman sauvoja tehtyjä hyppyjä ja pyörähdyksiä rinteessä. 1970-luvun puolivälin jälkeen kilpailuesitys taustamusiikkeineen kesti 90 sekuntia. Hetken aikaa 1980-luvulla järjestettiin myös hiihdon paribalettikilpailuja, jossa urheilijat esiintyivät pareittain, ja esitykseen kuului myös nostoja ja synkronisia liikkeitä. Tuomaristo arvioi esityksen taitoluistelun arvioinnin kaltaisesti, ja arvioinnin osa-alueita ovat tyyli, esityksen taiteellisuus ja tekninen toteutus. == Merkittäviä lajin urheilijoita == Hermann Reitberger, Suzy Chaffee, Lane Spina, Conny Kissling, Cathy Féchoz, Sharon Petzold, Fabrice Becker, Rune Kristiansen, George Fuehrmeier sekä Richard Schabl. === Suomalaisia kilpailijoita === Timo Kanninen, Antti Inberg == Katso myös == * Freestylehiihdon maailmanmestaruuskilpailut * Freestylehiihdon maailmancup * Slopestyle == Lähteet == == Aiheesta muualla == * Muistatko? Tämä nyt jo ”haudattu” laji nähtiin vielä 90-luvulla talviolympialaisissa (Ilta Sanomat, 13.2.2014) * Suksibaletti vaihtui tositoimiin (Yle, 16.12.2013) Luokka:Freestylehiihto Luokka:Entiset olympialajit
Allen Robinson

Allen Bernard Robinson II (24. elokuuta 1993, Detroit, Michigan) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Robinson edustaa Chicago Bearsia. Lisäksi hän on pelannut Jacksonville Jaguarsissa. Robinson edusti yliopistourallaan Pennsylvanian osavaltionyliopistoa. Hän pelasi Penn Statessa vuodet 2011–2013. Hän pelasi yliopistossa yhteensä 35 ottelua, joissa teki 17 touchdownia ja vastaanotti 2479 jaardia. Ensimmäisellä kaudellaan hän vastanaotti vain kolme syöttöä. Jacksonville Jaguars varasi Robinsonin NFL:n vuoden 2014 varaustilaisuuden toisella kierroksella 61. pelaajana. Robinson pelasi vuodet 2014–2017 Jaguarsissa yhteensä 43 ottelua, joissa eteni syöttöjä vastaanottaen 2848 jaardia ja teki 22 touchdownia. Hänet valittiin kauden 2015 päätteeksi Pro Bowliin. Hän loukkasi polvensa kauden 2017 ensimmäisessä ottelussa eikä pystynyt pelaamaan loppukautena. Kauden 2017 jälkeen Robinson siirtyi vapaana agenttina Chicago Bearsiin ja solmi Bearsin kanssa kolmivuotisen, 42 miljoonan dollarin sopimuksen. Hän on pelannut vuosina 2018–2020 Bearsissa runkosarjassa 45 ottelua, joissa on tehnyt 17 touchdownia ja edennyt vastaanottamalla 3151 jaardia. Lisäksi hän on pelannut Bearsissa kaksi pudotuspeliottelua (2018 ja 2020). Kauden 2020 jälkeen maaliskuussa 2021 Bears käytti Robinsoniin franchise tagin, jonka perusteella Robinson ja Bears tekivät yhden vuoden jatkosopimuksen, joka arvo on 17,9 miljoonaa dollaria. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1993 syntyneet Luokka:Elävät henkilöt
Daevat

Daevat olivat jumalia tai demoneja muinaisessa Iranissa. Zarathustralaisuuden perustaja Zarathustra piti heitä aluksi merkityksettöminä olentoina, mutta alkoi myöhemmin pitää daevoja langenneina enkeleinä tai demoneina ja siten todellisen uskon vihollisina.Cotterell & Storm 2017, s. 274Lurker 1987. s. 46 Daevat ovat väriltään mustia, ja ne syövät ruumiita ja kiduttavat sieluja helvetissä. Useimmat daevat olivat miespuolisia, mutta drujeiksi kutsutut olennot olivat naisia. Pahuuden henkilöitymä Angra Mainyun eli Ahrimanin katsottiin olevan daevojen hallitsija. Daevat olivat petollisia pahoja henkiä, ja ne yrittivät kaikin mahdollisin tavoin estää hyvät teot. Daevat olivat enkelimäisten Amesha Spentas -olentojen eli ”Pyhien kuolemattomien” päävastustajia. Yksi pahoista demoneista odotti Chinvatin sillalla, joka sielujen oli ylitettävä päästäkseen Ahura Mazdan paratiisiin. Jos ilkeä daeva onnistui sieppaaman sielut, hän syöksi ne alhaalla olevaan kuiluun. Toinen demoni pyrki taivuttelemaan hallitsijoita olemaan tyranneja ja kolmas puolestaan yllytti ihmisiä ylpeyteen ja kapinointiin. Jotkut daevoista aiheuttivat vanhuutta ja seniiliyttä, toiset taas raivoa ja tuhovimmaa. Sankari Rustem taisteli alinomaa daevoja vastaan. Erään tarinan mukaan demoni Arzang sieppasi ja sokeutti kuninkaan. Rustem onnistui lopulta vapauttamaan kuninkaan ja palauttamaan hänen näkökykynsä käyttämällä demonin sydämestä tehtyä lääkettä. Armenialaisessa mytologiassa daevoja kutsutaan nimellä devit. == Lähteet == * Cotterell, Arthur & Storm, Rachel: Ultimate encyclopedia of mythology. London. Anness Publishing, 2017. ISBN 9781780191881. * Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === Luokka:Demonit Luokka:Zarathustralainen usko ja oppi
Itascajärvi

Itascajärvi on järvi Clearwaterin piirikunnassa, Minnesotassa, Yhdysvalloissa. Järvi on kuuluisa siitä, että Mississippijoki saa alkunsa täältä. Järven havaitsi alkulähteeksi Henry Schoolcraft vuonna 1832, ja hän nimesi sen yhdistämällä latinan sanat veritas, ’tosi’ ja caput, ’pää’. Asia muuttui osittain kiistanalaiseksi vuoden 1872 jälkeen, kun lehtimies Julius Chambers löysi Itascan eteläpuolelta siihen laskevan Elkjärven, johon myös laskee muutama puro. == Lähteet == Luokka:Minnesotan järvet
Industry Baby

Industry Baby on yhdysvaltalaisen rap-artistin Lil Nas X:n kappale, joka julkaistiin singlenä 23. heinäkuuta 2021. Kappaleella vierailee Jack Harlow. Se on kolmas single Lil Nas X:n esikoisalbumilta Montero. Kappaleen ovat tuottaneet Kanye West ja Take a Daytrip. == Kaupallinen menestys == Single nousi Yhdysvaltain singlelistan ensimmäiselle sijalle 12. listaviikollaan. Viikon aikana kappale tavoitti 64 miljoonaa kuulijaa radion välityksellä. Sitä toistettiin suoratoistopalveluiden kautta 23,2 miljoonaa kertaa ja myytiin digitaalisesti 34 300 kappaletta. ”Industry Baby” oli Lil Nas X:n kolmas ja Jack Harlowin ensimmäinen kappale, joka saavutti listan kärjen. Suomen virallisella singlelistalla kappale sijoittui parhaimmillaan viidenneksi ja Britannian singlelistalla kolmanneksi. Se ylsi kymmenen parhaan joukkoon myös Norjassa, Ruotsissa, Saksassa ja Tanskassa. === Listasijoitukset === Lista Sijoitus Lähde Britannian singlelista 3. VG-lista 3. Sverigetopplistan 8. Saksan singlelista 9. Suomen virallinen singlelista 5. Hitlisten 4. Billboard Hot 100 1. === Myynti ja myyntipalkinnot === Valtio Myynti Myyntipalkinto Lähde Iso-Britannia (BPI) 600 000* platinalevy Yhdysvallat (RIAA) 6 000 000* 6× platinalevy * myynti laskettu myyntipalkinnon perusteella == Lähteet == == Aiheesta muualla == * Luokka:Vuoden 2021 kappaleet Luokka:Yhdysvaltalaiset pop-rap-kappaleet Luokka:Billboard Hot 100 -listan ykköset
La Güera

La Güera (aikaisemmin La Agüera, , ) on aavekaupunki Atlantin rannikolla Ras Nouadhiboun niemimaan kärjessä. Se kuuluu virallisesti Länsi-Saharaan, mutta on Mauritanian armeijan hallussa. Ranska ja Espanja jakoivat Ras Nouadhiboun eli Cap Blancin niemimaan sopimuksella, joka vahvistettiin Pariisissa vuonna 1900. Río de Oron kuvernööri perusti vuonna 1920 La Güeraan varuskunnan suojaamaan kanarialaisten rakentamaa kalastusasemaa. Kalatehtaan ympärille kehittyi kaupunki, jossa asui vuonna 1974 lähes 250 eurooppalaista ja yli 1 600 sahrawia. Espanjalaisten vetäydyttyä ja Marokon ja Mauritanian jaettua Länsi-Saharan vuonna 1975 La Güera jäi Polisario-liikkeen haltuun, mutta mauritanialaiset karkottivat sen sissit kuukauden kuluttua. Río de Oro nimettiin Tiris el-Gharbiaksi ja La Güera liitettiin Lagwira-nimisenä Nouadhibouun. Mauritanian vetäydyttyä Länsi-Saharasta vuonna 1979 marokkolaiset valtasivat sen eteläosan, mutta Ras Nouadhiboun länsiosa jäi Mauritanian armeijan haltuun taloudellisesti tärkeän Nouadhiboun suojelemiseksi. ”Marokon muurin” ulkopuolelle jäänyt La Güera on ollut siitä lähtien autio rauniokaupunki, joskin Marokko ylläpitää propagandatarkoituksessa nimellistä kunnallishallintoa. Satelliittikuvat ja Mauritanian alueelle päästämät ulkomaiset matkailijat vahvistavat, että kaupungissa ei ole asutusta. ==Lähteet== Luokka:Aavekaupungit Luokka:Länsi- Saharan kaupungit
Sini Mäkelä

Sini Mäkelä (s. 4. huhtikuuta 2001) on suomalainen pesäpalloilija. Mäkelä edustaa Superpesiksessä pelaavaa Hyvinkään Tahkoa.https://www.superpesis.fi/joukkueet/naiset/hyvinkaan-tahko/ Hän on edustanut urallaan Superpesiksessä Manse PP:tä, Mynämäen Vesaa ja kasvattajaseuraansa Porin Pesäkarhuja. Mäkelä on saavuttanut urallaan SM- hopean kaudella 2020 ja SM-pronssin kaudella 2018.https://www.pesis.fi/pesis- info/historia/mitalistit/ Hän pelaa sisäpelissä vaihtajana ja ulkopelissä etukentällä. https://hyvinkaantahko.fi/sini-makela/ Mäkelä on pelannut urallaan 53 Superpesiksen runkosarjaottelua. Näissä hän on lyönyt neljä kunnaria ja 20 tavallista juoksua, tuonut 23 juoksua ja kerännyt 132 kärkilyöntiä. http://www.pesiksenmaailma.fi/index.php/pelaajakortit?pelaajaid=8444&view;=pelaajakortti == Lähteet == Luokka:Suomalaiset pesäpalloilijat Luokka:Vuonna 2001 syntyneet Luokka:Hyvinkään Tahkon pelaajat Luokka:Elävät henkilöt
Ingo Goritzki

Ingo Goritzki (s. 22. helmikuuta 1939 Berliini) on saksalainen oboisti.Ingo Goritzki Schott MusicGoritzki, Ingo 1939- WorldCat IdentitiesIngo Goritzki Naxos Goritzki opiskeli ensin huilun- ja pianonsoittoa Freiburgissa, kunnes löysi tiensä oboen pariin. Hän opiskeli sitä Helmut Winschermannin johdolla Detmoldissa. Lisäksi hän täydensi opintojaan vuoden ajan Pariisissa ja osallistui Pablo Casalsin sekä Sándor Véghin pitämille mestarikursseille Zermattissa. Goritzki saavutti menestystä useissa kansallisissa ja kansainvälisissä kilpailuissa. Hän toimi Baselin sinfoniaorkesterin ensioboistina ja soitti Radio Frankfurtissa. Lisäksi hän on esiintynyt monien saksalaisten ja ulkomaalaisten orkesterien solistina sekä kansainvälisillä festivaaleilla, kuten Oregon Bach Festivalilla. Goritzki on tehnyt yhteistyötä muiden muassa Merlin Ensemble Wienin ja Ensemble Villa Musican kanssa. Hän on levyttänyt useille eri levy-yhtiöille.Ingo Goritzki Interview with Bruce Duffie Bruce Duffie Goritzki pääsi vuonna 1976 Hannoverin musiikki-, teatteri- ja mediayliopiston professoriksi ja siirtyi sittemmin Stuttgartin musiikin ja esittävien taiteiden yliopistoon. Hän oli mukana perustamassa Stuttgartin musiikkiakatemiaa ja on toiminut Rottweilin Sommersprossen-musiikkifestivaalin taiteellisena johtajana. Goritzki on myös pitänyt mestarikursseja eri puolilla maailmaa ja opettanut Internationale Bachakademie Stuttgartissa. Goritzki on nykyaikaisen oboen lisäksi soittanut barokkioboea, oboe d'amorea, englannintorvia ja heckelfonia. Isang Yun sävelsi Goritzkia varten. == Lähteet == Luokka:Saksalaiset oboistit Luokka:Vuonna 1939 syntyneet Luokka:Elävät henkilöt
Jääkiekon Suomen Cup 1970

Jääkiekon Suomen Cup 1970 oli yhdestoista Suomen Cup. ==Karsinnat== *Pakilan NMKY – Kampin Pallo-50 1-3 *Kaukasten Voima – Riihimäen Pallonlyöjät 2-6 *Mikkelin Palloilijat – Mikkelin Pallo-Kissat 4-3 *Lapuan Virkiä – Sport 0-10 *Kymen Kiekko-68 – Sunilan Sisu 3-11 *Kotkan Reipas – Porvoon Akilles 1-2 *Forssan Palloseura – Kuparikiekko 1-4 *Tervakosken Pato – Porvoon Urheilijat 1-6 *Heinolan Peliitat – Kouvolan Kiekko-65 5-0 (luovutusvoitto) ==1. kierros== *Jyväskylän Palloilijat – Vaajakosken Panda-Karhut 4-3 *Mäntän Kiekko-Pojat – Tampereen Kilpa-Veljet 1-12 *Sunilan Sisu – Lappeenrannan Kurra 8-5 *Porvoon Urheilijat – Porvoon Akilles 6-3 *Mikkelin Palloilijat – Heinolan Peliitat 5-0 (luovutusvoitto) *Raahen Vesa – Sport 2-6 *Kampin Pallo-50 – Pitäjänmäen Tarmo 1-6 *Oulun Palloseura – Oulun Kärpät 3-2 *Pieksämäen Palloseura – Savonlinnan Pallokerho 2-13 *Riihimäen Pallonlyöjät – Helsingin Jalkapalloklubi 0-12 *Imatran Ketterä – Saimaan Pallo 4-3 *Kuparikiekko – Porin Ässät 2-13 *Nokian Palloseura – Rauman Lukko 1-16 *Karhu-Kissat – Jokerit 2-6 *Laitilan Jyske – Kiekko-67 8-8, uusintaottelu 5-1 *Hämeenlinnan Pallokerho – Ilves 4-6 ==2. kierros== *Sunilan Sisu – Pitäjänmäen Tarmo 3-1 *Jyväskylän Palloilijat – Mikkelin Palloilijat 6-5 *Imatran Ketterä – Savonlinnan Pallokerho 0-8 *Porvoon Urheilijat – Jokerit 1-9 *Oulun Palloseura – Sport 1-0 *Laitilan Jyske – Helsingin Jalkapalloklubi 3-8 *Rauman Lukko – Porin Ässät 2-7 *Ilves – Koo-Vee 7-8 ja. ==3. kierros== *Jokerit – Sunilan Sisu 5-0 (luovutusvoitto) *OPS – JyP 2-1 *SaPKo – Ässät 2-4 *Koo-Vee – HJK 2-3 ==Välierät== *Ässät – Jokerit 5-7 *OPS – HJK 3-9 ==Loppuottelu== *Jokerit – HJK 5-7 ==Lähteet== * * Luokka:Jääkiekon Suomen Cup Luokka:Vuoden 1970 jääkiekko
Teppo Lindsberg

Teppo Lindsberg (s. 3. huhtikuuta 1972 Sotkamo) on suomalainen pesäpalloilija. Lindsberg edusti urallaan Superpesiksessä Sotkamon Jymyä ja Ulvilan Pesä- Veikkoja. Sotkamon Jymyssä pelatessaan Lindsberg saavutti neljä SM-kultaa kaudella 1993, kaudella 1995, kaudella 1996 ja kaudella 1997 sekä yhden SM- pronssin kaudella 1994. Hän pelasi urallaan yhden A-poikien Itä-Länsi-ottelun. Lindsberg pelasi urallaan 181 Superpesiksen runkosarjaottelua. Näissä hän löi 13 kunnaria ja 140 tavallista juoksua, tuonut 60 juoksua ja kerännyt 581 kärkilyöntiä. Lindsberg pelasi urallaan 46 Superpesiksen ylemmän loppusarjan ottelua. Näissä hän löi kaksi kunnaria ja 27 tavallista juoksua, toi 16 juoksua ja keräsi 131 kärkilyöntiä. Lindsberg pelasi urallaan 11 Superpesiksen alemman loppusarjan ottelua. Näissä hän löi yhden kunnarin ja viisi tavallista juoksua, toi yhden juoksun ja keräsi 27 kärkilyöntiä. https://www.pesis.fi/wp- content/uploads/2021/01/Lindsberg-Teppo.xlsx == Lähteet == Luokka:Suomalaiset pesäpalloilijat Luokka:Vuonna 1972 syntyneet Luokka:Elävät henkilöt
Heat Waves

Heat Waves on englantilaisen Glass Animalsin elokuussa 2020 julkaisema single yhtyeen kolmannelta albumilta Dreamland. Se ylsi Billboard Hot 100 -listalla sijalle 12. Kappaleen kasvamista ja etenemistä suureen suosioon edisti sen suuri suosio netissä. == Listasijoitukset == Lista Sijoitus Lähde Dutch Single Top 100 6. ARIA Singles Chart 1. Irlannin singlelista 5. Britannian singlelista 5. Italian singlelista 40. Canadian Hot 100 5. VG-lista 2. Ranskan singlelista 14. Sverigetopplistan 6. Saksan singlelista 2. Suomen virallinen singlelista 7. Singles Top 100 3. Hitlisten 9. Billboard Hot 100 12. ==Lähteet== Luokka:Vuoden 2020 kappaleet Luokka:Brittiläiset popkappaleet Luokka:Billboard Hot 100 -listan ykköset
Tanskan kuninkaallinen tiedeakatemia

Tanskan kuninkaallinen tiedeakatemia (, lyhennys KDVS, lyhyesti Videnskabernes Selskab; ) on vuonna 1742 kuningas Kristian VI:n antamalla asetuksella perustettu Tanskan kansallinen tiedeakatemia. Sen kotipaikka on Kööpenhamina. Vuonna 1876 panimonomistaja ja hyväntekijä J. C. Jacobsen perusti Carlsberg- säätiön tieteen edistämiseksi. Säätiö hallitsee enemmistöä Carlsberg- panimoiden osakekannasta. Säätiön johdossa on viisi Tanskan kuninkaallisen tiedeakatemian jäsenistön joukosta valittua edustajaa; he ovat mukana myös panimon hallituksessa, samoin kuin siihen liittyvien säätiöiden, rahastoiden ja museoiden hallinnossa (mm. Luonnonhistoriallinen museo Frederiksborgin linnassa). Carlsberg-säätiö liitännäisineen on Tanskan tärkeimpiä tieteen, taiteen ja kulttuurielämän rahoittajia. ==Lähteet== ==Aiheesta muualla== Luokka:Tiedeakatemiat Luokka:Tanskalainen kulttuuri
Jari Levänen

Jari Levänen (s. 1. toukokuuta 1968) on suomalainen pesäpalloilija ja pelinjohtaja. Hän pelasi Superpesiksessä kausilla 1989–1993, 1996 ja 1998. Levänen oli kaudella 1992 mukana Hyvinkään Tahkon joukkueessa, joka saavutti SM-hopeaa. Hän oli ulkopelissä pelipaikaltaan lukkari. Levänen aloitti uransa Juvan Pallossa, jossa hän pelasi Suomensarjassa kaudella 1986 ja Ykköspesiksessä kaudella 1987. Kaudeksi 1989 hän siirtyi Siilinjärven Pesikseen, jossa hän teki Superpesis-debyyttinsä 7. toukokuuta 1989. Kaudet 1991–1993 Levänen pelasi Superpesistä Hyvinkään Tahkossa, joka sijoittui sarjan neljänneksi vuonna 1991 ja sai SM-hopeaa vuonna 1992. Kaudella 1992 Levänen valittiin myös Itä–Länsi-otteluun sekä Liitto–Lehdistö-otteluun. Kaudeksi 1994 hän palasi Juvan Palloon, jossa hän pelasi Ykköspesiksessä kaudella 1994 sekä Superpesiksessä kausilla 1996 ja 1998. Kaikkiaan hän pelasi Superpesiksen runkosarjassa 154 ottelua seitsemällä kaudella. Pelaajauransa ohella Levänen toimi Superpesiksessä JuPan pelinjohtajana seitsemässä ottelussa kaudella 1997 ja Tahkon pelinjohtajana yhdessä ottelussa kaudella 2003. Aktiiviuransa jälkeen hän on työskennellyt opettajana Hyvinkäällä, toiminut Tahkon ulkopelinjohtajana ja valmentanut Tahkon juniorijoukkueita. ==Lähteet== Luokka:Suomalaiset pesäpalloilijat Luokka:Pesäpallon pelinjohtajat Luokka:Vuonna 1968 syntyneet Luokka:Elävät henkilöt
Cornetto

Cornetto on italialainen jäätelönvalmistaja, joka valmistaa pääasiassa jäätelötuutteja. Sen omistaa brittiläinen jäätelöbrändi Wall's, joka taas on brittiläis-hollantilaisen Unileverin omistuksessa. Cornetto on yksi Unileverin suurimmista jäätelöbrändeistä. ==Historia== Ensimmäinen Cornetto-jäätelö valmistettiin Napolin maakunnassa vuonna 1959 jäätelövalmistaja Spican tekemänä. Cornetto oli ensimmäinen jäätelötuutti, jonka vohvelikartio eristettiin sisäpuolelta suklaalla, öljyllä ja sokerilla. Näin jäätelö ei vuotanut valmistusprosessin aikana. Spica rekisteröi nimen Cornetto vuonna 1960. Vuonna 1964 roomalainen Algida-yritys osti Cornetton. Algidan insinöörien ansiosta jäätelöä valmistettiin suurissa määrissä ja puoliteollisesti. Cornetton myynti kasvoi kuitenkin radikaalisti vasta 1976, kun Unilever osti sen ja aloitti massamarkkinointikampanjan koko Euroopassa. ==Lähteet== Luokka:Jäätelöt Luokka:Unileverin tuotemerkit
Vioolsdrif

Vioolsdrif on 599 asukkaan kylä Oranjejoen varrella Luoteis-Namaqualandin alueella Etelä-Afrikassa. Kylässä käytetyin kieli on afrikaans, jota puhuu 88% väestöstä. Tätä seuraa setswana, jota puhuu 4% väestöstä. == Nimen etymologia == Nimi "Vioolsdrif" tulee afrikaansista ja tarkoittaa "Violinin kahlaamo". Kylän on sanottu saaneen nimensä Jan Vioolinilta, jolla oli 1800-luvulla historiaa alueella. == Maantiede == Vioolsdrif on Etelä-Afrikkalaisen rajavartioston ympärillä, joka on Etelä-Afrikan ja Namibian välisellä rajalla siinä, missä Valtatie L7 kohtaa rajan. Valtatie ylittää rajan sillalla, jonka toisessa päässä on Noordoewer. Alue on aridi ja ylitystien lähellä on satoja metrejä korkeita sekä jyrkkiä hiekkakivikielekkeitä. Alueen aridisuuden vuoksi viljely on vaikeata, mutta alueella on muutama suotuisa kohta viljelylle. == Ilmasto == Vioolsdrifissa vallitsee hyvin kuuma ja kuiva ilmasto. Alueella on kaksi vuodenaikaa; talvi jolloin on kuivaa ja kuuma sekä kesä, jolloin on kuivaa ja vielä kuumempaa. Alueen keskivertolämpötila on 24 °C (76 °F) ja yli 30 °C (86 °F) on vallitseva päivälämpötila 220 päivää (60%) vuodesta. Vuonna 2015 lämpötilojen on mitattu nousevan jopa 47 °C (117 °F) asteeseen. == Lähteet == Luokka:Etelä-Afrikan maantiede Luokka:Kylät
Mihail Gortšakov

Mihail Dmitrijevitš Gortšakov (; 1793 – 30. toukokuuta (J: 18. toukokuuta) 1861 Varsova, Puola, Venäjän keisarikunta)Prince Mikhail Dmitriyevich Gorchakov Encyclopædia Britannica. Viitattu 12.9.2021.Горчаков Михаил Дмитриевич Hrono.ru. Viitattu 12.9.2021. oli venäläinen ruhtinas ja kenraali, joka toimi komentajana vuosien 1853–1856 Krimin sodassa ja Puolan varakuninkaana (namiestnik) vuosina 1856–1861. ==Ura== Mihail Gortšakov kuului Gortšakovin vanhaan ruhtinassukuun. Hänen veljensä oli kenraali Pjotr Gortšakov.Nordisk familjebok (1908), s. 1495–1496 Runeberg.org. Viitattu 12.9.2021. Gortšakov aloitti sotilasuransa keisarillisen kaartin tykistössä vuonna 1807. Hän sai ensimmäisen taistelukokemuksensa Venäjän–Persian sodan aikana vuonna 1810, ja osallistui taisteluihin Napoleonia vastaan vuosina 1812–1814. Gortšakov toimi vuodesta 1820 jalkaväkiarmeijakunnan esikuntapäällikkönä. Vuosien 1828–1829 Venäjän–Turkin sodassa hän oli mukana Silistran ja Šumlan piirityksissä. Gortšakov osallistui vuosien 1830–1831 Puolan kapinan kukistamiseen tykistön komentajana. Hän haavoittui venäläisille tappiollisessa Grochówin taistelussa helmikuussa 1831, mutta kunnostautui Varsovan valtauksessa syyskuussa 1831. Gortšakov sai tykistökenraalin sotilasarvon vuonna 1844. Hänet nimitettiin kaksi vuotta myöhemmin Varsovan sotilaskuvernööriksi. Hän oli Unkarin kapinan kukistamiseen vuonna 1849 osallistuneiden venäläisten apujoukkojen esikuntapäällikkönä. Sen jälkeen hänestä tuli Venäjän armeijan esikuntapäällikkö ja keisari Nikolai I:n kenraaliadjutantti. Krimin sodan alkaessa Gortšakov komensi Moldovan heinäkuussa 1853 miehittänyttä venäläistä armeijaa. Kun sota virallisesti julistettiin muutamaa kuukautta myöhemmin, hänet nimettiin Moldovassa ja Valakiassa olleiden venäläisten joukkojen ylipäälliköksi. Gortšakov yritti huonolla menestyksellä vallata Calafatin tammikuussa 1854. Hän piiritti Silistran toukokuussa 1854, mutta kesäkuussa Nikolai I määräsi hänet perääntymään kaupungin luota. Maaliskuusta 1855 alkaen Gortšakov oli Krimin- joukkojen ylipäällikkönä. Hän seurasi tehtävässä ruhtinas Aleksandr Menšikovia. Gortšakov yritti vapauttaa Sevastopolin piirityksestä, mutta kärsi tappion Tšornajan taistelussa elokuussa 1855. Ranskalaisten voitto Malakoffin taistelussa 8. syyskuuta teki Sevastopolin puolustamisen mahdottomaksi, joten Gortšakov tuhosi linnoitukset, poltti pääosan kaupungista ja perääntyi sen pohjoislaidan kukkuloille. Gortšakov nimitettiin maaliskuussa 1856 Puolan varakuninkaaksi (kenraalikuvernööriksi). Hän pyrki hallitsemaan Puolaa edeltäjäänsä Ivan Paskevitšia pehmeämmällä kädellä ja toteuttamaan uudistuksia. Helmikuussa 1861 Puolassa kuitenkin puhkesi Venäjän valtaa vastaan suunnattuja protesteja Grochówin taistelun 30-vuotispäivän aikoihin. Venäjän pääministeri Pjotr Stolypin oli Gortšakovin tyttärenpoika.Биография Петра Аркадьевича Столыпина Фонд изучения наследия П.А. Столыпина (Stolypin- säätiö). Viitattu 12.9.2021. ==Lähteet== ==Aiheesta muualla== Luokka:Venäläiset kenraalit Luokka:Venäjän valtakunnanneuvoston jäsenet Luokka:Vuonna 1793 syntyneet LUokka:Vuonna 1861 kuolleet
Sevastopolin piiritys

Sevastopolin piiritys voi tarkoittaa jompaakumpaa seuraavista: *Sevastopolin piiritys Krimin sodassa vuosina 1854–1855 *Sevastopolin piiritys toisessa maailmansodassa vuosina 1941–1942
Etelä-Afrikan tiedeakatemia

Etelä-Afrikan tiedeakatemia (, lyhennys ASSAf) on Etelä-Afrikan kansallinen tiedeakatemia. Se edustaa osaltaan kotimaansa tiedettä niin SADC-maiden puitteissa, koko Afrikan mantereen alueella kuin maailmanlaajuisenkin tiedeyhteisön areenoilla. ASSAfin kotipaikka on Pretoria. Etelä-Afrikan tiedeakatemian vihki alkuun toukokuussa 1996 akatemian suojelija, Etelä- Afrikan presidentti, nobelisti Nelson Mandela. Tiedeakatemian nykyinen asema on määritelty toukokuussa 2002 voimaanastuneella lailla (Act 67/2001). Tiedeakatemialla on noin 600 jäsentä (2020/2021). ==Lähteet== Luokka:Tiedeakatemiat Luokka:Eteläafrikkalainen kulttuuri
Nigerian tiedeakatemia

Nigerian tiedeakatemia (, lyhennys NAS) on Nigerian kansallinen tiedeakatemia. Vuonna 1977 perustetun tiedeakatemian kotipaikka on Lagos. Nykyisen organisaatiomuotosa se sai vuonna 1986. NAS edustaa osaltaan kotimaansa tiedettä niin Afrikan mantereen alueella kuin maailmanlaajuisenkin tiedeyhteisön areenoilla. Tiedeakatemialla on noin 260 jäsentä. Vuosittain valitaan enintään 10 uutta jäsentä. ==Lähteet== Luokka:Tiedeakatemiat Luokka:Nigerialainen kulttuuri
Thorbjörn Kramer

Mauritz Thorbjörn Hieronymus Kramer (27. heinäkuuta 1878 Turku – 10. elokuuta 1951 Turku) oli suomalainen merikapteeni, yritysjohtaja ja merenkulkuneuvos.Biografia-sampo: Thorbjörn Kramer Viitattu 12.9.2021. Kramerin vanhemmat olivat Cornelius Joachim Kramer ja Beda Alfrida Rosalie Hammarstrand ja puoliso vuodesta 1919 Maria Gustava Tengström (k. 1971). Kramer kävi kuusi luokkaa lyseota Turussa ja suoritti yliperämiehen tutkinnon Turun merikoulussa 1900, merikapteenin ja höyrylaivan päällikön tutkinnon hän suoritti 1904. Hän purjehti eri tehtävissä suomalaisissa, englantilaisissa, norjalaisissa ja venäläisissä laivoissa ja työskenteli päällystössä Boren aluksissa 1904–1918. Kramer oli Boren konttoripäällikkö 1918–1920 ja toimitusjohtaja 1920–1943, samoin kuin yhtiön johtokunnan jäsen. Kramerin johdossa Bore laajensi toimintaansa Itämereltä valtameriliikenteen harjoittajaksi. Hän halusi kasvattaa yhtiön matkustajaliikennettä ajatellen vuodeksi 1940 suunniteltuja Helsingin olympialaisia. Sota-aika esti nämä suunnitelmat, Boren alukset hoitivat talvisodan aikana Ruotsin liikennettä ja purjehtivat jatkosodan aikana Itämerellä. Kramer itse jäi eläkkeelle Boren toimitusjohtajan tehtävästä sota-aikana 1943, merenkulkuneuvoksen arvon hän sai seuraavana vuonna. ==Lähteet== ==Aiheesta muualla== * Luokka:Suomalaiset merikapteenit Luokka:Suomalaiset yritysjohtajat Luokka:Vuonna 1878 syntyneet Luokka:Vuonna 1951 kuolleet
Aatos Lehtonen (yritysjohtaja)

Aatos Johannes Lehtonen (4. marraskuuta 1919 Nousiainen – 29. huhtikuuta 2010 Espoo) oli suomalainen teollisuusneuvos ja yritysjohtaja.Biografia-sampo: Aatos Lehtonen Viitattu 12.9.2021. ==Henkilöhistoria== Lehtosen vanhemmat olivat maanviljelijä Johan Henrik Lehtonen ja Maria Johanna Hakala ja puoliso vuodesta 1946 kotitalousneuvoja Liisi Orvokki Latvala. Lehtonen kävi kansakoulun ja teki maatalous- ja metsätöitä ja oli isänsä apuna rakennustöissä 1930-luvulla. Sotien jälkeen 1946 hän valmistui rakennusmestariksi Turun teknillisestä koulusta. Hän toimi rakennuksilla työnjohtaja ja tuli 1951 Emil Hartelan Urakoitsijat-yhtiön palvelukseen Turun ylioppilastalon työmaalle. Vuonna 1953 hän siirtyi yhtiön Helsingin konttorin hoitajaksi ja kun siitä muodostettiin 1959 sisaryhtiö Hartela, hän oli yhtiön teknillinen johtaja 1959–1962, varatoimitusjohtaja 1963–1968 ja toimitusjohtaja vuodesta 1969. Yhtiön liiketoiminta kasvoi merkittävästi Lehtosen aikana, mukaan lukien kotimaiset ja ulkomaiset raskennushankkeet ja niihin liittyvä muu rakennusalan toiminta, jota kehitettiin muun muassa yrityskaupoilla. Kaikkiaan Lehtonen oli mukana noin 170 eri rakennuskohteen toteutuksessa. Eläkkeelle 1981 jäänyt Lehtonen sai teollisuusneuvoksen arvonimen 1979. Ihmiset. Kuolleet. Teollisuusneuvos Aatos Lehtonen. Helsingin Sanomat, 23.5.2010. (Tilaajille) Viitattu 12.9.2021. ==Julkaisuja== * Aatoksia 70 vuoden ajalta, 1994. Aatos Lehtonen, toimittanut Aaro Vakkuri, avustaja Kirsti Lehtonen ==Lähteet== Luokka:Suomalaiset yritysjohtajat Luokka:Vuonna 1919 syntyneet Luokka:Vuonna 2010 kuolleet
The Reckoning (Laurenne/Louhimon albumi)

The Reckoning on Netta Laurenteen & Noora Louhimon duettoalbumi, joka julkaistiin 9. heinäkuuta 2021. == Kappaleet == # # # # # # # # # # == Arvostelut == * Inferno: Vahvan musiikin ja laulannan riemuvoitto – arviossa Laurenne/Louhimo Viitattu 3.10.2021. * Imperiumi: 7½/10Laurenne/Louhimo The Reckoning Viitattu 12.9.2021. * Kaaoszine: 5/10Laurenne / Louhimo -projektin debyyttialbumi ei ole niin lupaava kuin sopisi odottaa – arviossa ”The Reckoning” Viitattu 12.9.2021. * Soundi: Levyarvio: Sielunsisarukset sointuvat luonnollisesti yhteen – Laurenne/Louhimo-yhteistyön ensihedelmää kelpaa kuunnella Viitattu 3.10.2021. == Lähteet == Luokka:Suomalaiset albumit Luokka:Vuoden 2021 albumit
Top (YoungBoy Never Broke Againin albumi)

Top on yhdysvaltalaisen rap-artistin YoungBoy Never Broke Againin toinen studioalbumi. Se julkaistiin Never Broke Againin ja Atlantic Recordsin kautta 11. syyskuuta 2020. Albumi nousi ensimmäiselle sijalle yhdysvaltalaisella Billboard 200 -listalla, jossa siitä tuli artistin kolmas listaykkönen vuoden sisällä. == Kappaleet == # # # # # # # # # # # # # # # # # # # # # == Lähteet == Luokka:Vuoden 2020 albumit Luokka:Yhdysvaltalaiset hip hop -albumit
Kalle Louhela

Kalle Louhela, vuoteen 1907 Kaarlo Kustaa Jansson (8. tammikuuta 1888 Kokkola – 30. maaliskuuta 1957) oli suomalainen maanviljelysneuvos ja koulun- ja yritysjohtaja.Biografia-sampo: Kalle Louhela Viitattu 12.9.2021. Louhelan vanhemmat olivat lehtori Gustaf Richard Jansson ja Selma Odenwall ja puoliso vuodesta 1911 Maria Elviira Matturi. Ylioppilaaksi 1907 tultuaan Louhela suoritti Mustialan maanviljelys- ja meijeriopiston meijeriosaston tutkinnon 1908, jatkaen opintojaan Helsingin yliopistossa ja suntautuen karja-alalle. Hän toimi Oulun läänin talousseurassa ensin kiertävän karjanhoitokoulun johtajana ja sitten karjantalouskonsulenttina 1910–1918. Louhela osallistui keskeisesti teurastamojen ja lihakaupan kehittämiseen Pohjois-Pohjanmaalla, ja kun Oulussa perustettiin 1914 Karjanmyyntiosuuskunta Pohjola, Louhelasta tuli sen hallintoneuvoston puheenjohtaja. Muun työnsä ohella hän oli myös osuuskunnan sivutoiminen toimitusjohtaja ja päätoiminen toimitusjohtaja 1919–1920. Maatilahallitus nimitti itsekin maanviljelystä harjoittaneen Louhelan vuonna 1920 Koivikon tietopuolisen maanviljelykoulun johtajaksi Muhokselle. Koulun johtamisen lisäksi hän vastasi Koivikon koulutilan hoidosta ja opiskelijoiden harjoittelusta maakunnan alueella. Vuonna 1936 Louhela siirtyi Osuuskunta Karjapohjolan toimitusjohtajaksi, joksi hänen jo aiemmin johtamansa osuuskunta oli muuttunut 1934. Louhelan johdossa osuuskunnasta tuli alansa suurimpiin Suomessa kuuluva ja sillä oli myös muun muassa kala-, juurikas- ja poronlihaliiketoimintaa. Osuuskunnan teurastamoja oli useilla eri paikkakunnilla, Rovaniemellä oli makkaratehdas ja eineskeittolat Oulussa, Rovaniemellä ja Torniossa. Louhelalla oli useita alansa luottamustehtäviä, ja hän oli Muhoksen kunnanvaltuuston jäsen ja toimi kahteen otteeseen Muhoksen kunnallislautakunnan esimiehenä. Eläkkeelle osuuskunnan toimitusjohtajan työstä maanviljelysneuvoksen arvon 1943 saanut Louhela jäi vuonna 1949.Kuka kukin on (Aikalaiskirja) 1954, s. 493. Viitattu 12.9.2021. ==Lähteet== Luokka:Maanviljelysneuvokset Luokka:Suomalaiset maanviljelijät Luokka:Suomen suuriruhtinaskunnan virkamiehet Luokka:Suomen koulujen rehtorit Luokka:Suomalaiset yritysjohtajat Luokka:Muhoksen kunnanvaltuutetut Luokka:Vuonna 1888 syntyneet Luokka:Vuonna 1957 kuolleet
Eternal Wheel of Time and Space

Eternal Wheel of Time and Space on Noora Louhimon studioalbumi, joka julkaistiin 5. maaliskuuta 2021 levymerkillä Ranka Kustannus. Albumin julkaisukonsertti esitettiin suoratoistona 19. maaliskuuta 2021 G Livelabista Tampereelta. == Kappaleet == # # # # # # # # # # # # # == Kokoonpano == * Noora Louhimo – laulu * Samuli Erkkilä – kitara * JC Halttunen – kitara * AP Kauppinen – basso * Juuso Raatikainen – rummut == Arvostelu == * Soundi: Levyarvio: Noora Louhimon debyyttisoololla on tyylit levällään mutta suurempaakin irtiottoa bändisoundista olisi toivonut Viitattu 12.2.2020. == Lähteet == Luokka:Vuoden 2021 albumit
Samara Weaving

Samara Weaving (s. 23. helmikuuta 1992 Adelaide, Etelä-Australia) on australialainen näyttelijä ja malli. Weavingin ensimmäinen rooli oli Kirsten Mulroney draamasarjassa Out of the Blue (2008). Sittemmin hän on näytellyt muun muassa Indigo ”Indi” Walkeria saippuasarjassa Home and Away (2009–2013), Heatheria kauhukomediasarjassa Ash vs Evil Dead (2015–2016), Nelson Rosea komediasarjassa SMILF (2017–2019), Bee’tä kauhukomediaelokuvassa The Babysitter (2017) ja sen jatko-osassa The Babysitter: Killer Queen (2020) sekä Scarlettia supersankarielokuvassa Snake Eyes (2021). Hänellä oli myös rooli draamaelokuvassa Three Billboards Outside Ebbing, Missouri (2017), josta hän sai SAG-palkinnon. Weaving on näyttelijä Hugo Weavingin siskontyttö. == Lähteet == == Aiheesta muualla == * Luokka:Australialaiset näyttelijät Luokka:Australialaiset mallit Luokka:SAG-palkinnon saajat Luokka:Vuonna 1992 syntyneet Luokka:Elävät henkilöt
Hömötiaiset

Hömötiaiset (Poecile) on tiaisten heimoon kuuluva suku. Useimmissa luokitteluissa sitä pidettiin aiemmin tiaisten (Parus) alasukuna, mutta nykyisin se luetaan useimmiten omaksi suvukseen. Sukuun kuuluvat seuraavat lajit: *Valkokulmatiainen (Poecile superciliosus) *Balkanintiainen (Poecile lugubris) *Bambutiainen (Poecile davidi) *Viitatiainen (Poecile palustris) *Kaspiantiainen (Poecile hyrcanus) *Kiinanviitatiainen (Poecile hypermelaenus) *Hömötiainen (Poecile montanus) *Sichuanintiainen (Poecile weigoldicus) *Tammitiainen (Poecile carolinensis) *Amerikanhömötiainen (Poecile atricapillus) *Vuoritiainen (Poecile gambeli) *Meksikontiainen (Poecile sclateri) *Lapintiainen (Poecile cinctus) *Kanadantiainen (Poecile hudsonicus) *Kastanjatiainen (Poecile rufescens) ==Lähteet== Luokka:Tiaiset
Caleb Landry Jones

Caleb Landry Jones (s. 7. joulukuuta 1989 Garland, Texas) on yhdysvaltalainen näyttelijä ja muusikko. Hänen tunnetuimpia rooleja ovat Ulvoja supersankarielokuvassa X-Men: First Class (2011), Jeremy Armitage kauhuelokuvassa Get Out (2017), Red Welby draamaelokuvassa Three Billboards Outside Ebbing, Missouri (2017) sekä Martin Bryant psykologisessa draamaelokuvassa Nitram (2021), josta hän sai parhaan miespääosan palkinnon Cannesin elokuvajuhlilla. Uransa alussa Jones näytteli pieniä sivurooleja isoissa elokuvissa, joihin lukeutuu muun muassa Menetetty maa (2007) ja Superbad (2007). Hän on myös näytellyt Jimmy Adleriä urheiludraamasarjassa Unelmien kentät (2008–2010), Louisia rikosdraamasarjassa Breaking Bad (2009–2010) ja Steven Burnettia draamasarjassa Twin Peaks: The Return (2017). Hän esittää pääosaa Luc Bessonin vuonna 2023 valmistuneessa elokuvassa Dogman. == Valikoitu filmografia == === Elokuvat === * Menetetty maa (2007) * Superbad (2007) * X-Men: First Class (2011) * Salakuljettaja (Contraband, 2012) * Byzantium (2012) * Get Out (2017) * The Florida Project (2017) * American Made (2017) * Three Billboards Outside Ebbing, Missouri (2017) * The Dead Don’t Die (2019) * The Outpost (2020) * Nitram (2021) * Dogman (2023) === Televisiosarjat === * Unelmien kentät (Friday Night Lights, 2008–2010) * Breaking Bad (2009–2010) * Twin Peaks: The Return (2017) == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset muusikot Luokka:SAG-palkinnon saajat Luokka:Vuonna 1989 syntyneet Luokka:Elävät henkilöt
Fifty Shades Darker

Fifty Shades Darker on vuonna 2017 ensi-iltansa saanut James Foleyn ohjaama eroottinen draamaelokuva, jatko-osa elokuvalle Fifty Shades of Grey (2015). Pääosissa ovat tässäkin Dakota Johnson ja Jamie Dornan. Sarjan kolmas osa on Fifty Shades Freed (2018). == Näyttelijät == == Vastaanotto == Turun Sanomissa Henri Waltter Rehnström kirjoitti, ettei Fifty Shades Darkerin eroottisista kohtauksista välity aito intohimo, vaikka pääparin välillä jotain sähköä onkin havaittavissa. Hänestä kilttiä pehmopornoa muistuttavat seksikohtaukset ovat ”kuin muovinmakuista nyhjäämistä, jota on sävytetty tunnelmaan sopimattomalla musiikkitaustalla”. == Lähteet == Luokka:Vuoden 2017 yhdysvaltalaiset elokuvat Luokka:Yhdysvaltalaiset eroottiset elokuvat Luokka:James Foleyn ohjaamat elokuvat Luokka:Romanttiset elokuvat Luokka:Yhdysvaltalaiset romaaneihin perustuvat elokuvat Luokka:Universal Picturesin elokuvat Luokka:Seulonnan keskeiset artikkelit
Jorge de Sena

Jorge de Sena (1919 Lissabon, Portugali – 1978 Santa Barbara, Kalifornia, Yhdysvallat) oli portugalilainen kirjailija ja toimittaja, koulutukseltaan insinööri. Hän oli Portugalin kirjallisuuden opettajana Brasiliassa ja Yhdysvalloissa. Hänen tunnetuinta tuotantoaan ovat runot, joita hän julkaisi useita kokoelmia. Niiden keskeinen teema on ihmisarvo. ==Lähteet== Luokka:Portugalilaiset kirjailijat Luokka:Vuonna 1919 syntyneet Luokka:Vuonna 1978 kuolleet
Severiina

Severiina on Suomessa käytetty naisen etunimi. Se on miehennimen Severi feminiininen vastine. Lähtömuotona on latinalainen nimi Severus, joka merkitsee ’vakaata’ ja ’ankaraa’. Digi- ja väestötietoviraston mukaan Severiina-nimisiä henkilöitä on syyskuuhun 2021 mennessä tilastoitu noin 550. Severiinalla ei ole nimipäivää almanakassa. ==Lähteet== ==Aiheesta muualla== * Etunimien taivutus: Severiina (Kotimaisten kielten keskuksen verkkojulkaisu) Luokka:Etunimet
Yountville

Yountville on kaupunki Napan piirikunnassa, Kalifornian osavaltiossa Yhdysvalloissa. Sen väkiluku oli vuoden väestönlaskennassa 2 934. Kaupunki perustettiin 4. helmikuuta 1965. Sen pormestarina toimii John F. Dunbar. Yountville kuuluu Wine Countryn alueeseen. Kaupungissa sijaitsee The French Laundry ja Bouchon Bistro -ravintolat. == Väestö == Kaupungin asukkaista 84,57 prosenttia on valkoisia, 3,18 prosenttia aasialaisia, 2,51 prosenttia afroamerikkalaisia ja 0,30 prosenttia intiaaneja. 1,61 prosenttia asukkaista eivät ole Yhdysvaltain kansalaisia. Kaupungin väestön keski-ikä on 64,4 vuotta. ==Kuvia kaupungista== Tiedosto:Veterans Home of California Yountville.jpg|Veteraanikoti Yountvillessa. Tiedosto:Yountville, California - panoramio - UncleVinny (12).jpg|Viinitila kaupungissa. Tiedosto:French Laundry 01.jpg|The French Laundry -ravintola. ==Lähteet== ==Aiheesta muualla== * Kaupungin kotisivut Luokka:Kalifornian kaupungit